Адміністрацыйны падзел Вялікабрытаніі

Злучанае Каралеўства Вялікабрытаніі і Паўночнай Ірландыі складаецца з 2 адміністрацыйна-палітычных частак (гістарычных правінцый):

Вялікабрытаніі:
 Англіі (9 рэгіёнаў, 6 метрапольных графстваў, 28 неметрапольных графстваў, 55 унітарных адзінак, Вялікі Лондан і астравы Сілі),
 Уэльса (9 графстваў, 3 гарады, і 10 гарадоў-графстваў),
 Шатландыі (32 вобласці),
Паўночнай Ірландыі:
 Паўночнай Ірландыі (6 графстваў , 26 раёнаў).

 Гісторыя 
З 1801 года, калі адбылося аб'яднанне Вялікабрытаніі і Ірландыі, да 1922 года, калі была заснавана Ірландская Незалежная Дзяржава, краіна афіцыйна называлася Аб'яднаным Каралеўствам Вялікабрытаніі і Ірландыі. Яна размешчана на пяці тысячах астравоў. Нармандскія астравы і Востраў Мэн фармальна не з'яўляюцца часткай Злучанага Каралеўства, але яны маюць з ім асобыя адносіны. Нармандскія астравы ў X стагоддзі ўваходзілі ў склад герцагства Нармандскага і засталіся ў падданстве англійскай кароны пасля яго канчатковага падпарадкавання Францыі ў XV стагоддзі. Востраў Мэн да 1266 года знаходзіўся пад намінальным суверэнітэтам Нарвегіі, а пад прамое кіраванне брытанскай каронай перайшоў у 1765 годзе. У нашы дні гэтыя тэрыторыі маюць уласныя заканадаўчыя сходы і сістэмы законаў, а на востраве Мэн ёсць таксама свая сістэма падаткаабкладання. Брытанскі ўрад адказны толькі за іх прадстаўніцтва на міжнароднай арэне і знешнюю абарону.

Гістарычнае развіццё абумовіла ўнутрыдзяржаўны падзел Злучанага Каралеўства. Тэрыторыя буйных астравоў падзелена на наступныя досыць буйныя часткі: Паўночная Ірландыя, Паўночная Шатландыя, Паўднёвая Шатландыя, Паўночны Усход, Паўночны Захад, Ёркшыр і рэгіён Хамбер, Усходні Мідлендс, Заходні Мідлендс, Уэльс, Усходняя Англія, Паўднёвы ўсход, Паўднёвы Захад і вобласць Вялікага Лондана. Таксама існуе і іншы падзел – на графствы, усяго іх 72. Графства (перад указаннем горада) абавязкова пішуць у паштовым адрасе адной ці дзвюма літарамі – скарочана. Спіс гэтых скарачэнняў ёсць на любой пошце. Органаў мясцовай улады кантралююць жыллёвае будаўніцтва, адукацыю, сацыяльнае забеспячэнне, паліцыю і пажарную службу. Яны фінансуюцца за кошт сродкаў, атрыманых ад муніцыпальных падаткаў, мясцовых падаткаў і датацый цэнтральнага ўрада.

  Месца
  Назва
  Адміністрацыйны падзел
  Плошча,км²Office for National Statistics
  Насельніцтва,чал. (2011)2011 Census, Population and Household Estimates for the United Kingdom: (2011 Census: QS211EW Ethnic group (detailed), wards in England and Wales (ZIP 7239Kb))
  Шчыльнасць,чал./км²
   1
  Англія
  Рэгіёны Англіі
  130 395
  53 012 456
  406,55
   2
  Шатландыя
  Вобласці Шатландыі
  78 772
  5 295 403
  67,22
   3
  Уэльс
  Вобласці Уэльса
  20 779
  3 063 456
  147,43
   4
  Паўночная Ірландыя
  Графствы Паўночнай Ірландыі
  13 843
  1 810 863
  130,81

  Злучанае Каралеўства

  243 789
  63 182 178
  259,17



 Гл. таксама 
 Адміністрацыйны падзел Англіі
 Адміністрацыйны падзел Уэльса
 Адміністрацыйны падзел Шатландыі
 Адміністрацыйны падзел Ірландыі